open-index/open-wikipedia-markdown huggingface dataset:
Motaapa

**Motaapa**, uu stithi hae jisse koi aapan uunchai ke khaatir bahut garrhu hae. Iske ek bemari maana jaae hae aur iske ek epidemic batawa jaae hae. Body mass index (BMI) ke ek jan ke wajan (kg me) ke uske uunchai (metres me) se divide kar ke calculate karaa jaae hae. 30 se jaada BMI ke motaapa maana jaae hae.
Jurri

**Jurri (Malaria)**, ek jorr se faile waala bemaari hae jon machchharr se faile hae. Duniya bhar me har ek minute me malaria se ek maut hoe hae. Malaria ke 90% cases Africa me hoe hae.
1797

**1797**, ek saadharan saal rahaa jon ki etwaar ke roj suruu bhais rahaa.

## Ghatna

*4 March - America ke pahila President, George Washington ke presidency khalaas bhais aur John Adams ke Presidency suruu bhais.

* 27 December - **[[Mirza Ghalib]]**, India ke mashuur shayar, ke janam Agra, India me bhais rahaa.

## Janam
* 22 March - Prussia ke raja, **William I** ke janam bhais rahaa.

* 4 November - **[[Carlo Blasis]]**, Italy ke nachaniyaa, choreographer aur dance theoretician ke janam Naples me bhais rahaa.

## Maut

## References
John Adams

**John Adams** (19 October 1735 - 4 July 1826), United States ke duusra President rahaa, 1789 se 1801 talak. Uu America ke 6th President John Quincy Adams ke pitaji rahaa. Uu 1789 se 1797 talak George Washington ke niche Vice President rahaa.
Madanlal L Tahaliyani

Former Jurist. (Rajasthan; Maharashtra) 

## Li bhi dekho
Madan Lal Sharma (Cricketer, li bhi dekho CBI RC Sharma), Madan Mohan Malviya (INC Bharat Ratna)

## Bhaari Jhor
Lal Krishna Advani (BJP Bharat Ratna), Darshan Singh (Hencher)
ML Tahaliyani

## Li bhi dekho
Supreme Court or High Court of India 

## Bhaari Jhor
Mumbai Police Hemant Karkare (Pakistan Tehreek E Insaaf li bhi dekho Imran Khan Niazi ya Steve Wozniak)
Warner Brothers

**Warner Brothers**, jiske **Warner Bros**. ke naam se bhi jaana jaae hae, America ke ek film aur entertainment studio hae. Iske dui bhaiya log, Woron aur Wonskolaser 1923 me suruu kare rahin.
Wright Brothers

**Wright Brothers**, **Orville Wright** aur **Wilbur Wright**, America ke dui bhaiya logan rahin jon ki pahila dafe ek aeroplane ke urraae rahin. Ii 17 December 1903 me North Carolina me karaa gais rahaa.

## References
Dawaaii

**Dawaaii**, kanuni drug hae jiske [[bemari[[ ke khalaas kare ke khatir kaam me laawa jaae hae. Koi koi dawai ke khuls aam bechaa jaawe hae; iske 'over the counter' dawaibolaa jaawe hae. Aur khatharnaath dawaike khaaali doctor ke ijaajat se kharida jaae sake hae.
1792

**1792** ek leap saal rahaa jon ki etwaar ke roj suruu bhais rahaa.

## Ghatna
* America ke duusra Presidential election me George Washington ke fir se President chuna gais.

* United States ke pahila political party, Federalist Party ke suruu karaa gais rahaa.
*Thomas Jefferson aur James Madison, America ke duusra political party, Democratic-Republican Party ke banain.

## Janam

## Maut

## References
AIDS

AIDS (Acquired immune deficiency syndrome), ek rakam ke bemari hae jiske ek (HIV) kaaran hae. 'Acquired' ke matlab hae ki ii bemari ke duusra jane se pakrraa jaawe hae.
Whale

**Whale**, ek rakam ke jaanwar hae jon ki samundar me rahe hae. Ii machhri ke rakamne,lekin janwar ke rakam saans le hae aur ii 'warm blooded' rahe hae aur  baby paida kare hae. Duniya bhar me 100 se jaada rakam ke whale hae.
Saamp

**Saamp**, ek rakam ke jaanwar hae jiske lamba body aur gorr nai rahe hae. Ii jaada kar ke duura janwar ke khaae hae aur isme jahar bhi rahe sake hae. Iske jaada kar ke garam des me paawa jaae hae.
Fuul

**Fuul**, ek perr ke reproductive hissa rahe hae. Fuul se biyaa bane hae, jisme se nawaa paerr hoe hae.

Sab paudha ke fuul ragiila rahe hae. Jaada kar ke fuul waala paudha janwar, jaise ki madhmakkhi, moth aur titlii pe pollen ke ek paudha se duusra paudha talak tranfer kare ke khatir, nibhar rahe hae.
Phase (matter)

Chaar khaas**states of matter** (nai to *phases*) universe me hae: solid, liquid, gas, aur plasma.

Phase, matter ke property ke affect kare hae. Jaise ki density, viscosity (how well it flows), malleability (how easy it is to bend), and conductivity.
Quidditch

Quidditch ek banaawa gais khel hae jiske lekhak J. K. Rowling aapan Hatty Potter waala kitaab ke khaatir banias hae. Ii pahila dafe Harry Potter and the Philosopher's Stone (1997) me aais rahaa. Quidditch ek khatarnaat khel hae jisme witches aur wizards log broomstick me urr ke khele hae.
Daniel Vettori

Pichle New Zealand Cricketer (all rounder), Abhi ke coach (head coach aur bowling coach). 

Li bhi dekho professional chashme wale cricketer ya athlete. 

## Bhaari Jhor
Australian Cricket team aur Sun Risers Hyderabad, li bhi dekho ICC Test World Cup aur ICC World Cup.
Richard Hamilton (basketball)

**Richard Hamilton** (Janam: 1978), America ke ek basketball khilaarri hae. Uu jaada kar ke Detroit Pistons ke khatir khelis hae.
Shaukat Hameed Khan

**Shaukat Hameed Khan** (Janam:4 September 1941), Pakistani ke Optical Nuclear Physicist hae. Khan ke spark gap aur plasma-induced lasers in ionized environment ke khaatir jaana jaae hae.

## Ii bhi dekho
Imdad Ullah Bosal

## References
1735

**1735** (MDCCXXXV), ek sadhaaran rahaa jon  sanichar ke roj suruu bhais rahaa. Ii Julian calendar ke 1735th,  2nd millennium ke 732th aur 18th century ke 35th saal rahaa,  aur  1730s dassak ke 6th saal rahaa. Ii saal Vikram Samvat (Hindu) ke 1791-1792, Shaka Samvat (Hindu) ke 1656-1657, Kali Yuga ke 4835-4836, Buddhist calendar ke 2279, Islamic calendar ke 1147-1148, aur Nanakshashi calendar ke 267 saal rahaa. 

## Ghatna

## Janam

*30 October - United States ke duusra President, John Adams ke janam Massachusetts me bhais rahaa. (maut 1826).

## Maut

## Chhutti aur teohaar

## References
Mausam

**Mausam** ke matlab hae ki , garmii, humidity, atmospheric pressure, hawaa, baaris, aur duusra meteorological patterns dunia me . Chaar rakam ke mausam hae; tropical, desert/dry, polar aur Mediterranean.

Dunia bhar me weather station mausam ke alag-alag hissa ke naape hae, jaise ki hawaa ke raftaar, kon taraf hawaa chale hae, garmii aur namii (humidity). Meteorologists ii sab naap ke aage ke mausam ke predict kare hae.

Mausam badle hae, kaaheki dunia ke alag lag jagha me ek rakam suraj ke garmii nai mile hae. Tropics me jaada garmii mile hae aur poles me kamtii garmii rahe hae. Garam hawaa uppar jaae hae aur iske jagha ke thanda hawaa le hae, jiske "convection" bola jaae hae.
El Niño-Southern Oscillation

**El Niño-Southern Oscillation,** Pacific Ocean me ke khaas mausam ke bolaa jaae hae. Iske El Nini aur La Nina (jiske matlab larrka aur larrki hae) bhi bola jaae hae. El Nino uu time hoe hae jab ki Pacific Ocean me samundar jaade garam hoe jaae hae.
2024

**2024** (MMXXIV) ek leap saal hai, jon ki  ke roj suruu bhais rahaa. Ii  3rd millennium aur 21st century 24th saal rahaa,  aur  2020s dassak ke 5th saal rahaa. Ii saal Vikram Samvat (Hindu) ke 2080-2081, Shaka Samvat (Hindu) ke 1945-1946, Kali Yuga ke 5124-5125, Islamic calendar ke 1445-1446, aur Nanakshashi calendar ke 556 saal rahaa.

Abhi talak, ii saal, duniya me dher larrai bhais hae, jaise ki Russia aur Ukraine ke biich me, Myanmar me civil war, Sudan me larrai, Ii saal ii des me election hoe gais hae, nai to,  hoi: Bangladesh, Brazil, Russia, India, Mexico, Indonesia, United States aur United Kingdom.

## Ghatna

* 6 February 2024 – Fiji ke pichhlaa Prime Minister, Frank Bainimarama, Attorney General, Aiyaz Sayed-Khaiyum aur Health Minister, Neil Sharma  ke arrest kar ke raat bhar jail me rakkhaa gais rahaa. Duusre din tiino ke "Abuse of Office" ke khatir charge kar ke bail pe chhorr diya gais.

## Chhutti aur Teohaar
* 1 January - Fiji me **Nawaa Saal** ke chhutti rahaa
* 29 March - Fiji me **Good Friday** ke chhutti rahaa 
* 30 March - Fiji me **Easter Saturday** ke chhutti rahaa 
* 1 April - Fiji me **Easter Monday** ke chhutti rahaa 
* 13 May - Fiji me **Girmit Day** ke chhutti rahaa 
* 31 May - Fiji me **Ratu Sukuna Day** ke chhutti rahaa 
* 7 September - Fiji me **Constitution Day** ke chhutti rahaa 
* 6 September - Fiji me **Prophet Mohammed ke birthday** khatir chhutti rahaa.
* 10 October - Fiji me **Fiji Day** ke chhutti rahaa.
* 1 November - Fiji me **Diwali** ke chhutti rahaa.
* 25 December - Fiji me **Barraa Din** ke chhutti rahaa.
* 26 December - Fiji me **Boxing Day** ke chhutti rahaa.

## Janam
## Maut
* 2 January - **Pusp Raj**, jon ki pahile Lautoka City Council ke chief executive rahaa.
* 4 January - **[[Y. P. Reddy]]** OBE, CF, JP, jon ke Fiji ke ek businessmsn aur samaj sewak rahaa. 
* 5 January - **[[Vinod Patel]]**, jon ki Fiji ke ek leading businessman, politician aur Ba football ke administrator rahaa.

* 18 August - **[[Alain Delon]]**, jon France ke ek actor rahaa, ke maut, Douchy-Montcorbon France me bhais rahaa.

* 29 December - **[[Jimmy Carter]]**, America ke 39th President, ke maut Plains, Georgia me bhais.

## References
1801

**1801** ek saadharan  saal rahaa jon ki bif ke roj suruu bhais rahaa.

## Ghatna
*4 March - America ke duusra President, John Adams ke presidency khalaas bhais.
* 4 March - America ke tiisra President, Thomas Jefferson, aapan pahila term suruu karis.  

## Janam

## Maut

## References
1796

**1796**, ek leap saal rahaa jon ki suk ke roj suruu bhais rahaa.

## Ghatna

*4 March - America ke  John Adams, America ke tiisra President, Thomas Jefferson ke harae ke duusra president banaa. Adams ke 71, aur Jefferson ke 68 Electoral College votes milaa rahaa.

## Janam

## Maut

## References
Federalist Party

**Federalist Party**, 1792 se lae ke 1816 talak, America ke ek political party rahaa. Ii party ke , America ke founding fathers me se ek, ALexander Hamilton suruu karis rahaa. Ii party fiscally sound aur tagrraa nationalistic sarkar maangat rahaa. America ke duusra President, John Adams, ii party ke member rahaa.

## References
Thomas Jefferson

**Thomas Jefferson**, America ke ek 'founding father' aur tiisra President rahaa. 1785 se 1789 talak, uu Minister to France rahaa aur George Washington ke pahila Secretary of State rahaa. Uu Secretary of Treasury, Alexander Hamilton ke bichaar se nai sahmat rahaa aur James Madison ke saathe Democratic-Republican Party ke suruu karis rahaa. Uu 1796 ke election me, John Adams se haar gais rahaa aur uutime ke niyam ke anusaar, Vice President rahaa. 

## References
1743

**1743** (MDCCXLIII), ek sadhaaran rahaa jon  mangar ke roj suruu bhais rahaa. Ii Julian calendar ke 1743rd,  2nd millennium ke 743rd aur 18th century ke 43rd saal rahaa,  aur  1740s dassak ke 4th saal rahaa. Ii saal Vikram Samvat (Hindu) ke 1799-1800, Shaka Samvat (Hindu) ke 1664-1665, Kali Yuga ke 4843-4844, Buddhist calendar ke 2287, Islamic calendar ke 1155-1156, aur Nanakshashi calendar ke 275 saal rahaa. 

## Ghatna

## Janam
* 13 April - America ke tiisra President, Thomas Jefferson, ke janam Virginia me bhais rahaa.  

## Maut

## References
Democratic-Republican Party

**Democratic-Republican Party**, America ke ek political party rahaa, jiske Thomas Jefferson aur James Madison, 1792 me suruu karin rahaa. Iske member log ii party ke **Republicans**, J**effersonians**, **Democracts**, nai to, **Jeffersonian republicans** ke naam se bolat rahin. Ii ek left-wing party rahaa aur liberalism me biswas karat rahaa. Ii party ke Federalist Party ke economic aur foreign policy ke birod kare ke khatir banaawa gais rahaa. 1820s me ii party factions me split hoe gain aur isme se ek faction abi ke Democratic Party banaa. 

## References
1800

**1800**, ek leap saal rahaa jon ki budh ke roj suruu bhais rahaa.

## Ghatna

* America ke  4th Presidential election me Democratic-Republican Party ke Thomas Jefferson, Federalist Party ke John Adams (jon ke incumbent President rahaa) 73 electoral college votes to 65 se harais. Lekin uske Vice-Presidential candidate le bhi 73 Electoral votes milaa rahaa. Iske kaaran House of Representatives ii election ke (26 ballots ke baad) decide karis rahaa.

## Janam

* 7 January - America ke 13th President, **[[Millard Fillmore]]**, ke janam New York me bhais rahaa.

## Maut

## References
1804

**1800**, ek leap saal rahaa jon ki etwaar ke roj suruu bhais rahaa.

## Ghatna

* America ke  5th Presidential election me Democratic-Republican Party ke Thomas Jefferson, Federalist Party ke Charles C. Pinckney ke 162 electoral college votes to 14 se harais. Jefferson second term ke khatir chuna gais rahaa 

## Janam
* 23 April - **[[Marie Taglioni]]**, Sweden ke ballet nachaniyaa ke janam Stockholm me bhais rahaa.

* 23 November - America ke 14th President Franklin Pierce ke janam New Hampshire me bhais rahaa.

## Maut

* 12 February - **[[Immanuel Kant]]**, Germany ke philosopher ke maut Konigsberg, Prussia me bhais rahaa.

## References
James Madison

**James Madison** (1751 - 1839), America ke 4th President rahaa. Uu America ke founding fathers me se ek rahaa aur 1892 me, Thomas Jefferson ke saathe, Democratic-Republican Party  ke suruu karis rahaa. Uu dui term ke President rahaa.

## References
James Monroe

**James Monroe** (1758 - 1831), America ke ek founding father aur 5th President, 1817 se 1825 talak, rahaa. Uu Democratic-Republican Party ke sadasya rahaa. Uske Monroe Doctrine khatir jaana jaae hae, jiske niche uu America me European colonialism ke limit kare maangat rahaa. President bane se pahile uu ek Senator, France ke ambassador, Virginia ke Governor, Secretary of State aur Secretary of War rahaa.

## References
1751

**1751** (MDCCLI), ek sadhaaran rahaa jon  suk ke roj suruu bhais rahaa. Ii Julian calendar ke 1751st,  2nd millennium ke 751st aur 18th century ke 51st saal rahaa,  aur  1750s dassak ke 2nd saal rahaa. Ii saal Vikram Samvat (Hindu) ke 1807-1808, Shaka Samvat (Hindu) ke 1672-1673, Kali Yuga ke 4851-4852, Buddhist calendar ke 2295, Islamic calendar ke 1164-1165, aur Nanakshashi calendar ke 283 saal rahaa.

## Ghatna

## Janam

* 16 March - America ke 4th President, James Madison ke janam Virginia me bhias rahaa.

## Maut

## References
1817

**1817** ek sadharan saal rahaa jiske pahila din, budh rahaa.

## Ghatna

* 4 March - America ke 4th President, James Madison apan dui term ke presidency khalaas karis.

* 4 March - America ke 5th President, James Monroe, ke sapat dewaaya gais.

## Janam

## Maut

## References
1758

**1758**, ek leap saal rahaa jon ki etwaar ke roj suruu bhais rahaa.

## Ghatna

## Janam

* 28 April - James Monroe, America ke 5th President ke janam Virginia me bhais rahaa.

## Maut

## References
1831

**1831** ek saadharan  saal rahaa jon ki sanichar ke roj suruu bhais rahaa.

## Ghatna

## Janam

## Maut

* 4 July - James Monroe, America ke 5th President ke maut, New York me bhais rahaa.

* 14 November - **[[Georg Wilhelm Friedrich Hegel]]**, Germany ke philosopher ke maut Berlin, Germany me bhais rahaa.

## References
1820

**1820** ek leap saal rahaa jon ki sanichar ke roj suruu bhais rahaa.

## Ghatna
* **Hindustani** jaheli logan ke Mauritius ke construction industry me kaam kare khatir bheja jaawe lagaa.
* **[[Argentina]]**, Spain se ajaad bhais.

* America ke  9th Presidential election me Democratic-Republican Party ke James Monroe ke 1228 electoral college votes milaa. Uu sab state me jiitis rahaa.   

## Janam

## Maut

## References
John Quincy Adams

**John Quincy Adams** (1767 - 1848), America ke 6th President rahaa. Uu America ke duusra President John Adams ke larrkaa rahaa. Jab ki, John Adams Federalist Party ke member rahaa, Quincy Adams Presidential election ke Democratic-Republican Party ke taraf se jiitis rahaa. Baad me uu Whig Party ke member hoe gais rahaa. President bane se pahile, Quincy Adams, Massachusetts State House aur Senate ke member rahaa, United States Senator bhi rahaa aur James Monroe ke niche, Secretary of State bhi rahaa. 

## References
1767

**1867** ek saadharan  saal rahaa jon ki bif ke roj suruu bhais rahaa.

## Ghatna

## Janam

* 11 July - **[[John Quincy Adams]]**, America ke 6th President ke janam, Massachusetts me bhais rahaa.

* 15 March - **[[Andrew Jackson]]**, America ke 7th President ke janam, South Carolina me bhais rahaa.

## Maut

## References
Punarjanam

**Punarjanam** uu biswas ke naam hae, jisme log mare ke baad duusra body me fir se paisa hoe hae aur ii dher lifetimes talak hoe sake hae. Jaada kar ke Hindu, Jain aur Buddhist log isme biswas kare hae
Catholic Church

**Catholic Church**, sab se barraa Isai church hae. Duniya bhar me 1 billion se jaada log iske member hae. Iske member log biswas kare hae ki Isu Masih ii Chucrch ke 2,000 saal pahile suruu karis rahaa. Chuch ke headquarters, Vatican City hae, jahaan Church ke leader, Pope rahe hae. duniya bhar ke aadha Catholic log South America merahe hae.

## Dunia bhar ke Catholics
Adam Gilchrist

**Adam Craig Gilchrist** (janam:1971), Australia ke ek cricket commentator aur pahile ek ek international cricketer aur Australia ke cricket team ke captain rahaa. Uu left-hand batter aur wicket-keeper rahaa.
Democratic Party

Democratic Party, America ke dui sab se barraa political party me se ek hae. Iske khaas opponent Republican Party hae. 1816 me Andrew Jackson pahila Democratic President banaa rahaa, aur abhi talak 16 aur Democratic President rahin. 

## References
Shia Islam

**Shia Islam**, Islam ke duusra sab se barraa branch hae. Iske suruu kare waala Ali ibn Abi Talib rahaa. Shia Muslin biswas kare hae ki Prophet Mohammed, Ali ke aapan successor chunis rahaa. Shia Islam ke tiin khaas branches hae.
Andrew Jackson

**Andrew Jackson** (1767 - 1845), America ke 7th President, 1829 se 1837 talak, rahaa. Uu famous bhae rahaa jab uu US Army me General rahaa aur kuchh khaas campaigns ke jiitis rahaa. Uu United States ke House of Representatives aur Senate me bhi rahaa. Uske dher slave rakkhe aur native American se jamiin le khatir jaana jaae hae.

## References
Whig Party

**Whig Party**, 1833 se lae ke 1856 talak, America ke ek political party rahaa. Ii party Andrew Jackson aur Democratic Party ke bichchaar ke birod karat rahaa. Ii part Congress ke Presidency se jaad important maanat rahis. Party ke naam 'American Whigs' se aais rahaa , jon naam uu log ke dewa jaaat rahaa jon ki America ke ajaadi ke khatir larrin rahaa. Ii Party ke khaali dui President rahaa; William Henry Harrison aur John Tyler. Party gulaami ke sawal pe apne ke barbaad kar diis. Iske ek leader, Abraham Lincoln bhi rahaa. 

## References
Martin Van Buren

**Martin Van Buren** (1782 - 1862), America ke 8th President rahaa. Uu Democratic Party ke ek founder rahaa. Uu New York ke Attorney General, U. S. Senator aur New York ke Governor rahe ke baad, Andrew Jackson ke administration me Secretary of State rahaa. 1833 se 1837 uu Vice President rahaa aur 1837 me President banaa. Uu 1840 ke election haar gais rahaa aur 1844 me uske Democratic Party ke nomination bhi nai milaa.
Uu America ke pahila President rahaa jon ki Anglo-Saxon heritage ke nai rahaa aur English uske duusra bhasa rahaa. Uske matr bhasa Dutch rahaa.

## References
1782

**1782** ek leap saal rahaa, jon ki mangar ke roj suruu bhais rahaa.

## Ghatna

## Janam

* 5 December - America ke 8th President, **[[Martin Van Buren]]** ke janam New York me bhais rahaa.

## Maut

## References
Soch

**Soch (Thought)** aur **Socho (Thinking)**, bina koi sense ke stimulation se hoe sake hae. Jaise, ek jan bina sunghe ek khaana ke baare me soche sake hae.
William Henry Harrison

**William Henry Harrison** (1773 - 1841), America ke ek military officer, politician aur 9th President rahaa. Harrison, Whig Party ke rahaa aur 1836 ke election me Democratic Party ke Martin Van Buren se haris rahaa.Uu abhi talak President bane waala sab se buddha rahaa aur President bane ke 31 roj baad uske maut hoe gais. Ii kaaran se uu America ke sab se kamti din ke President rahaa. Harrison aakhri President rahaa jon ki British Raj ke niche paida bhais rahaa aur America ke 23rd President, Benjamin Harrison ke aaja rahaa.

## References
John Tyler

**John Tyler** (1790 - 1862), America ke 1840 ke election me Whig Party ke ticket me President William Henry Harrison ke saathe Vice President chuna gais rahaa. President bane ke 31 din baad Harrison ke maut hoe gais aur Tyler, America ke 10th President ban gais. Isse pahile, Harrison Virginia ke Governor, U. S. Senator aur U. S. House of Representatives ke member rahaa. 

## References
1773

**1773** ek saadharan saal rahaa jonsuk ke roj suruu bhais rahaa.

## Ghatna

## Janam

* 9 February - **[[William Henry Harrison]]**, America ke 9th President, ke janam Virginia me bhais rahaa.

## Maut

## References
Dhandhaa

Jab log **dhandhaa** kare hae tab chij aur services ke ek jan se duusra jan ke dewa jaae hae, paisa, nai to, duusra chij or service ke khatir. Isme chij or service ke kharida or becha jaaehae.
Angkor Wat

**Angkor Wat**, Cambodia me ek mandir ke complex hae. Iske 12th century me Hindu raja Suryavarman II, aapan des ke capital aur raj ke mandir khatir banais rahaa. Baad me ii ek Buddhist mandir hoe gais rahaa, lekin 14th century ke baad ii barbaad hoe lagaa. Ii dunia ke sab se barraa dharmik building hae.

## References

## Duusra websites

* Angkor Wat - APSARA Authority Official Description
Bhaao

**Bhaao (Emotion)**, psychology aur saadhaaran use me uu chij ke bolaa jaae hae jaise ek jiu kaise react kare hae jab uu koi chij, koi chaal, nai to, mausam keface kare hae.
Gianluigi Buffon

40 saal se upar khiladi football ya soccer ke the 

1000 match ke upar khele hai aur goalkeeper rahe hai. 

redirect wikipedia Gianluigi Buffon (posthumous honour)

## References
Dushyant Karani
Three Gorges Dam

**Three Gorges Dam**, China ke Yangtze Naddi pe hae aur ii duniya ke sab se barraa dam me se ek hae. Ii dam ke 2012 banae ke khalaas karaa gais aur iske baarr ke roke ke khatir, irrigation aur electricity banae ke khatir kaam me laawa jaae hae.

Ii dam Yangtze River pe hae aur ii duniya ke sab se barraa power station hae jiske capacity 22,500 MW hae. Ii dam har saal, average me 95 TWh electricity banae hae. 

Ii dam 2006 me ban ke taeyaar bhais rahaa aur 2012 me power plant chale lagaa rahaa.

Electricity banae ke alaawa, ii dam se Yangtze naddi me boat chalae ke aur sahaj hoe jaai aur ii naddi ke niche ke taraf baarr charrhe se bachai.

## Itihaas
Sun Yat-sen 1919 me Yangtze naddi pe dam banae ke sapna dekhis rahaa. 1932 me china ke Nationalist Sarkar, jiske Chiang Kai-shek agwaii karat rahaa, Three Gorges me kuchh kaam karis rahaa. 1944 me United States ke deab design engineer, ii jagha ke survey kar ke dam ke ek plan banais rahaa jiske uu "Yangtze River Project" ke naam diis rahaa. 54 China ke engineer log America traing ke khaatir gae rahin, lekin dam pe kuchh kaam nai bhais kaaheki Nationalist log Chinese civil war ke haare lagin rahaa. 1949 me jab Mao Zedong taagat me aais tab uu ii project ke samarthan karis lekin bagal me ek duusra dam me kaam suruu karis. Lekin "Great Leap Forward" aur "Cultural Revolution" ke kaaran ii dam me bhi bahut kaam nai bhais.

1992 me Natioal People's Congress Three Gorges Dam ke aapan samarthan diis., aur 1994 me iske banae ke suruu karaa gais. Ii dam ke 2009 me puura chale ke rahaa lekin lekin jamiin ke niche ke power plant aur jaada generator ke kaaran ii 2012 me khula. 

## References
Mirgii

**Mirgii (epilepsy)**, ek dimaag ke condition hae. Jab koi pe mirgii aae hae tab uu jorr se hiile lage hae.
Baadal

**Baadal**, paani ke bhaap aasmaan me hae jon ki chhota chhota paani ke buund, nai to, ice crystal hae aur ii dher se shape me dekhaae hae. Paanch rakam ke baadal rahe hae.
Naak

**Naak**, dehin ke ek hissa hae, jon admii aur jaanwar ke chij sunghe de hae aur saans bhi le ke madat kare hae.

Insaan me naak muh ke biich me rahe hae ek aur rastaa hae jisse baby saans le sake hae jab uu maiyaa ke duudh piye hae.

Naak jon muh se puura alag rahe hae, ke jaanwar me paawa jaae hae. Ii biswas karaa jaae hae ki mammals jab reptile ke rakam ourwaj se evolve bhain tab ii rakam ke naak banaa.

## Hawaa ke safaa karnaa

Bahaar ke hawaa se aur dehin ke biich me naak pahila chij hae jon hawaa ke safaa kare hae, garmae hae aur suunghe hae.

Naak ke bhittar ke baar, dehin me hale waala hawaa me se gardaa, dhuuan aur hawaa se faile waala bemaari ke roke hae. Naak ke bhittar ke netaa temperature ke regulate kare hae aur hawaa me moisture bhare hae. Hawaa bahaar nikaale ke time kuchh moisture ke rok lewa jaae hae. 

## Disaa ke bhawanaa
Kutta ke bhija naak se uu disaa bata sake hae. Uske naak ii jaan paawe hae ki kon bagal se mahak aawe hae aur isse uu disaa bata sake hae.

## Saans le waala jiu ke naak ke banaawat

Mbhibian aur lungfish ke naak me ek chhotaa thiali rahe hae jon muh se connected rahe hae. Lungfish ke naak ke saans le me nai kaam me laawa jaae hae, aur ii muh se saans le hae. 

## References
James K. Polk

**James K. Polk** (1795 - 1849), America ke 11th President, 1845 se 1849 talak, rahaa. Uu Democratic Party ke member rahaa. President bane se pahile, uu House of Representatives ke speaker aur [[Tennessee] ke  Governor rahaa.

## References
Phobos (chaand)

**Phobos (chaand)** (nai to **Mars I**), Mangalgrah (Mar) ke ek Chandarma hae. Duusra hae Deimos (chaand).

Dui chaand me se, Phobos barraa hae aur iske khaali 27 kilometers  diameter hae. Ii Chandarma ke rakam  craters se covered hae.

Iske naam, Greek bhagwaan Phobos se aais hae. Iske naam ke matlab "dar" hae.

Phobos ek tidal drag me trapped hae, aur iske orbit har 100 saal me 1.8 meters se kamtii hoe hae. Iske matlab hae ki  50 million saal me, Phobos apne se nast hoe jaai.

## Spacecraft
Soviet Union dui satellite, Phobos 1 aur Phobos 2 ke ii chaand me bhejis rahaa. Duuno haraegae rahin lekin duusra satellite herae se pahile 1989 me kuchh chhaapa bhejis rahaa.

## Features
Phobos me ek barraa cratar hae jon ki ii  chaand ke  1/3 the size hae.

## References
Zachary Taylor

**Zachary Taylor** (1784 - 1850), America ke ek military leader aur 12th President 1849 se uske maut talak, 1850 me, rahaa. Uu Virginia me paida bhais rahaa, lekin Kentucky me barraa bhais rahaa. Uu ek war hero rahaa aur Whig Party ke taraf se chuna gais rahaa.

## References
1784

**1784** ek leap saal rahaa, jon ki bif ke roj suruu bhais rahaa.

## Ghatna

## Janam

* 24 November - America ke 12th President, **[[Zachary Taylor]]** ke janam Virginia me bhais rahaa.

## Maut

## References
Deimos (chaand)

**Deimos (chaand)**, nai to **Mars II**, **[[Mangalgrah|Mangalgrah (Mars)]]** ke chhotkana chandarma hae. Duusra chandarma ke naam Phobos hae. Iske naam Greek me se aais hae aur iske matlab "terror" hae. Ii har 30.3 ghantaa me Mars ke parikramaa kare hae. Deimos ke diameter khaali 15 kilomters hae aur ii craters se bharaaa hae. Iske 12 August 1877 me Asaph Hall paais rahaa.
1795

**1795** ek saadharan saal rahaa jonbif ke roj suruu bhais rahaa.

## Ghatna

## Janam

* 2 November - **[[James K. Polk]]**, America ke 11th President, ke janam North Carolina me bhais rahaa.

## Maut

## References
Mangalgrah ke chaand

**[[Mangalgrah|Mangalgrah (Mars)]]** ke dui chhhota chhota **[[chandarma]]**, Phobos aur Deimos hae, jiske socha jaae hae ke  ii duuno captured asteroids hae. Ii duuno chaand ke Asaph Hall, 1877 me paais rahaa.

## Moons

## References
Diameter

Geometry me circle, nai to, sphere ke **diameter** ek line hae jon ki ek side, center hote hue, opposite side jaae hae. Diameter ke lambai, radius ke dugna hae.
Millard Fillmore

**Millard Fillmore** (1800 - 1874), America ke 13th President, 1850  se 1853 talak rahaa. 1848 ke election me Fillmore Whig Party ke ticket pe 12th Vice President chuna gais rahaa, aur 9 July 1850 me, jab President Zachary Taylor ke maut hoe gais, tab uu President banaa. Vice Present bane se pahile uu House of Representatives ke member rahaa.

## References
Asaph Hall

**Asaph Hall III** (1829 - 1907), ek American astronomer rahaa, jiske 1877 me Mars ke dui chaand, Deimos aur Phobos ke paae ke khatir jaana jaae hae. Uu duusra planet ke orbit ke bhi determine karis rahaa.
Molecule

**Molecule** sabse chhotaa chij hae jon ki hoe sake hae. Agar ek molecule ke chhota hissa me tuurra jjae hae tab uu aur koi molecule ban jaai. Molecule, atom se banaa rahe hae aur iske khaas shape rahe hae. Atoms  jon shape ke molecule banae hae, uske valency ke uppar nirbhar rahe hae. Jaise ki oxygen atomm duusra atom se dui bond form kare hae, carbon atom 4 bond banae hae aur nitrogen atom 3 bond ke banae hae.

Ek molecule me kon rakam ke aur ketnaa atom hae ke Molecular formula se likha jaae sake hae. jaise ki glucose ke molecular formula C6H12O6 hae. Ii dekhaae hae ki ek molecule glucose me chhe carbon atom, 12 Hydrogen atom aur chhe oxygen atom hae.
Analytical chemistry

**Analytical chemistry**, rasayan vigyan ke ek hissa hae. Ii chij me chemical ke analyse kare hae. Isme natural aur artificial chij ke chemical component study karaa jaae hae. Iske kae ke khatir chromatography, mass spectrometry, flame test jaise technique ke kaam me laawa jaae hae.

## Itihaas

Analytical chemistry, rasayan vigyan ke pahila din se important rahaa, jisse ii paawa jaawe sakat rahaa ki ek chij me kon-kon  element aur chemical hae. Ii time me analytical chemistry ke khaas yogdaan me rahaa Justus von Liebig se development of systematic elemental analysis aur systematized organic analysis based on the specific reactions of functional groups.

Pahila instrumental analysis ek flame emissive spectrometry rahaa, jiske   Robert Bunsen aur Gustav Kirchhoff suruu kare rahin, aur jon  rubidium (Rb) aur caesium (Cs) ke 1860 me paawe rahin.

Analytical chemistry me sab se jaada pagriti took 1900 ke baad bhais rahaa. Ii time me, instrumental analysis dhire-dhire field me jaada kaam me laawe jaae lagaa rahaa. Dher basic spectroscopic aur spectrometric techniques ke 20th century ke suruu me paawa gais rahaa aur  20th century ke ant talak refine karaa gais rahaa.

Separation vigyan ke pagriti yahii rakam ke time line ke follow kare hae aur jaada transform  hoe gais , high performance instruments se. 1970s me isme se dher  technique ke saathe kaam me laawe jaawe lagaa, jiske  "hybrid techniques" bola jaawe hae, ek sample ke  ke  characterization ke complete kare ke khaatir.

## References
Mollusc

**Mollusca**, ek invertebrate (bina backbone ke) jiu hae. Ii jaada kar ke samundar me rahe hae. Isme 85,000 se jaada species hae, jiske matlab hae ki samundar me rahe waala 23% jiu mollusca hae. Ii naddi aur jamiin pe bhi rahe hae.

Mollusc dher rakam ke rahe hae. Ii khaatir ii puura phylum ke koi naam nai hae.

Jaada mollusc ke shell rahe hae, lekin kuchh ke nai rahe hae. Slugs aur gastropods ke sea slug bola jaae hae.

Dher mollusc naddi aur talaab me rahe hae aur kuchh jamiin me bhi rahe hae. Ii dher rakam ke rahe hae; khaali size me nai lekin iske anatomy aur chaal bhi ek duusre se different rahe hae.

Mollusc ke vigyanik adhyan ke malacology bola jaae hae.

## References
Machchharr

**Machchharr** ek chhotaa urre waala kirwa hae jiske 3,600 species hae. Machchharr ke dehin tiin hissa me rahe hae, iske lage dui pakhaa, chhe gorr aur chuuse ke khatir lambaa muh hae. Sab machchharr fuul me se duudh (nectar) chuuse hae aur kuchh species khuun bhi piye hae. 

### Female Machchharr
Females  ectoparasites rahe hae: ii warm-blooded janwar pe baith ke, ek nas ke chhede hae, aur isme aapan thuuk bhare hae  jisske khuun bahte rahe hae. Iske baad uu khuun ke chuus ke khaae le hae. Khuun me kuchh khatanaat chhota-chhota parasite thuuk me rahe hae.  Machchharr ke thuuk garam khuun waala jaanwar me, kaate ke time transfer hoe hae. Isse histamine hoe hae jisse khajuwae waala khajuli nikle hae.  

Iske saathe machchharr ke species pathogens ek host se duusra me failae hae, jab uu kaate hae. Ii rakam se, machchharr, parasitic bemaari ke faelaae me  importnat hae, jaise  malaria aur filariasis, aur arboviral bemaari jaise yellow fever, Chikungunya, West Nile, dengue fever, aur Zika.

Bemaari failaae ke time , machcharr ke kaara dher jan ke maut hoe hae, duusra jaanwar se jaada: lagbhag 700,000 har saal.

### Males
Male machchharr nectar-khaawe hae, and aur female nhi nector khaawe hae. Lakin andaa de ke taiyaari me female machchharr khuun khaawe lage hae, protein ke khaatir. 

## Life cycle
Machchharr, paani me andaa de hae. Andaa se larvae nikle hae jon paani ke surface ke lage ghume hae aur air tubes jin paani se bahaar nikla rahe hae se saans le hae. Ii aapan khaana paani se le hae, jisme jaada kar ke   algae aur duusra chhota-chhota jaanwar rahe hae. Larvae kuchh din nai to haftaa ke baad  pupa ban jaawe hae, ii paani ke temperature aur species ke uppar nitbhar hae.

Pupae khaawe nai hae, lekin paani me ghumte rahe hae, aur larvae ke rakam ek tube jin paani se baahar nikle hae, se saans le hae.  Pupa ke stage bahut chhotaa hae aur kuchh din baad ii machchharr ban jaawe hae. Machchharr ke dher species hae. Iske kaaran hae ki alag-alag species duusra-duusra host ke khuun piye hae.  Machchharr ke dui subfamilies, 43 genera aur 3,500 se jaada species hae.

## Machchharr ke kaabu me kare ke
Machchharr se faelae waala bemaari ke kaabu me kare ke khaatir iske andaa de waala jgha, jaise ruka waala paani, ke hatae ke chaahi. Iske pesticise, natural predators aur trap kare se bhi control karaa jaawe sake hae.
Imrana Jalal

**Imrana Jalal** (Janam: 1960), jiske **Patricia Jalal** ke naam se bhi jaana jaae hae, Fiji ke ek Hindustani wakiil aur aurat log ke adhikaar khaatir larre waali activist hae.

## Bachpan ke din aur Parrhai
Imrana Jalal ke janam, Fiji ke capital, Suva me bhais rahaa. Uske pitaji, Sayed Abdul, ek gariib palwaar ke rahaa lekin maiyaa, Rosemary Grant, ek dhani Isai Dharam ke palwwar ke rahii.  Uske parrhai St Joseph's Secondary School me bhais rahaa. Iske baad uu New Zealand jaae ke University of Auckland se Bachelor  aur Master of Law, 1983 me parr ke khalaas karis.

## Kaam
1984 me Fiji  laut ke, Jalal Attorney-general ke Office me Litigation Lawyer ke kaam suruu karis aur 1984 me uu Social Welfare Department me Legal Aid Lawyer banis. 1984 se uu University of the South Pacific me Lecturer bhi rahii.

## Women's Rights
Jalal, 1986 me Fiji Women's Rights Movement ke ek founder member rahii aur abhi talak iske board me, non-Permanent Founding Member ke kaaran, baithe hae. Uu 1995 se 2010 talak Pacific Regional Rights Resource Team Office ke Chief Technical Advisor rahii. Uu 1999 se 2001 talak Fiji Human Rights Commission me ek Commissioner rahi. Uske Fiji ke Family Law Act 2003 ke 'architect' maana jaae hae. 2006 me uske International Commission of Jurists me ek Commissioner chuna gais rahaa aur 2011 se 2017 talak Commission ke Executive Board me rahii. Jalal, 2010 se 2017 talak Asian Development Bank me Principal Social Development Specialist (Gender and Development) rahi. 1 January 2018 me Jalal ke World Bank ke Inspection Panel me appoint karaa gais aur uu 16 December 2018 se 31 December 2021 talak Panel ke Chair rahi. Panel me uske term 31 December 2022 ke khalaas bhais.

## Book
1998 me Jalal ek book likhis, jiske naam hae "Law for Pacific women: A legal rights handbook". Ii book saral bhasa me lika gais hae aur iske  likhe ke khaas kaaran hae ki South Pacific me aurat log ke issue ke politicize karaa jaae. Jalal ke aapan sabd me "anger at the injustice that is caused to women in the Pacific, because they are women" (Pacific ke aurat log pe annay kahe ki uu log aurat hae). Ii book parrhe waala log ke dher jaankari ke saathe sahaj me chij khojaa jaae sake hae. Book aur issue ke bhi raise kare hae, jaise ke larrkan ke status. 
 Ii book University of the South Pacific ke Law School ke recommended text book hae.

## Awards
* 2001 me Jalal, ke uske aurat log ke rights ke khatir kaam ke liye "70 people who shaped Fiji in the last hundred years" (70 log jon pichhle 100 saal me Fiji ke banain hae.) ke suchi me recognise karaa gais rahaa.
* 22 January 2023 ke Jalal , Australia, New Zealand aur Pacific Region ke pahila aurat rahi jiske World Jurist Association, Ruth Bader Ginsburg Medal of Honour milaa. 

## References
Bhautik rasayan

**Bhautik rasayan (Physical chemistry) **, Bhautik vigyan (Physics) ke kaam me laae ke chemical system ke study kare hae. Ii study ke macroscopic, atomic, subatomic aur particle level pe karaa jaae hae.

## History

"Bhautik rasayan" term ke  Mikhail Lomonosov 1752 me banais rahaa, jab uu ek  lecture course "A Course in True Physical Chemistry"  ke Petersburg University ke students ke present karis rahaa. Ii lecture ke suruu me uu ii definition de hae: "Bhautik rasayan (Physical chemistry) uu vigyan hae jiske samjhaae ke parrii,   physical experiment kae ke, complex bodies me chemical operations se kon chij hoe hae, ke kaaran.

Aadhmik bhautik rasayan, 1860s se 1880s talak suruu bhais rahaa jab chemical thermodynamics, electrolytes in solutions, chemical kinetics duusra vishay pe kaam karaa gais rahaa. Ek milestone rahaa jab 1876 me Josiah Willard Gibbs aapan paper, *[[On the Equilibrium of Heterogeneous Substances]]* ke chhaapis rahaa.  Ii paper bhautik rasayan ke dher khaas chij ke introduce karis rahaa, jaise Gibbs energy, chemical potentials, aur Gibbs' phase rule.

Pahila vigyanik journal, jon  bhautik rasayan ke uppar rahaa ek German journal, *[[Zeitschrift für Physikalische Chemie]]* rahaa, jiske 1887 me Wilhelm Ostwald aur Jacobus Henricus van 't Hoff suruu kare rahin. Svante August Arrhenius ke saathe, ii log  late 19th century aur early 20th century ke khaas log rahin,  bhautik rasayan me. Ii tiino ke 1901 aur 1909 ke biich me   Nobel Prize in Chemistry dewa gais rahaa.

Iske baad ke dassak (decades) ke pragati (progress) me rahaa chemical systems me statistical mechanics ke application aur  colloids aur surface chemistry me kaam, jahaan Irving Langmuir dher yogdaan diis rahaa. Ek aur khaas kadam rahaa  quantum mechanics ke  quantum chemistry me develop hona, 1930s se, jahaan Linus Pauling ek san se aage ke naam rahaa.  Theoretical pragati experimental methods ke saathe barrhaa hae, jahaan pe dher rakam ke  spectroscopy, jaise infrared spectroscopy, microwave spectroscopy, electron paramagnetic resonance aur nuclear magnetic resonance spectroscopy, 20th century ke sab se khaas pragrati rahaa.

Bhautik rasayan ke aur pragrati ke kaaran  nuclear chemistry rahaa, khaas kar ke  isotope separation me ( World War II ke time aur usse pahile),  astrochemistry me abhi jaldi ke discovery, 

## Journals
Ii sab journal bhautik rasayan ke baare me hae:
*Zeitschrift für Physikalische Chemie (1887)
*Journal of Physical Chemistry A (from 1896 as *Journal of Physical Chemistry*, renamed in 1997)
*Physical Chemistry Chemical Physics (from 1999, formerly Faraday Transactions with a history dating back to 1905)
*Macromolecular Chemistry and Physics (1947)
*Annual Review of Physical Chemistry (1950)
*Molecular Physics (journal)|Molecular Physics (1957)
*Journal of Physical Organic Chemistry (1988)
*Journal of Physical Chemistry B (1997)
*ChemPhysChem (2000)
*Journal of Physical Chemistry C (2007)
*Journal of Physical Chemistry Letters (from 2010, combined letters previously published in the separate journals)

## References
Nematode

**Nematode**, jiske **roundworm** bhi bola jaae hae, jinda chij me se sab se diverse hae. Nematode ke species ek duusre ke rakam lage hae. Nematode ke 80,000 species paawa gais hae, lekin ii socha jaae hae ki dunia me 500,000 se jaada species hoi.

Nematode ke dehin ke chaurraisab bagal ekke rakam hae. Iske genetics ke adhyan achchhaa se karaa gais hae aur iske genome ke 1998 me analyse karaa gais rahaa.

## References
Jyothi Lakshmi (film)

***Jyothi Lakshmi*** ek 2015 ka bharatiya Telugu bhasha ka natak film hae jo Puri Jagannadh dwara likhi aur nirdeshit ki gayi hae, jisme Charmy Kaur ne mukhya bhoomika me abhinay kiya hae. Iska nirmaan Swethalana, Varun, Teja, C. V. Rao aur C. Kalyan dwara kiya gaya hae jo ki Sri Subha Swetha films aur C. K. Entertainments ke banner ke tahat hua hae. Sunil Kashyap ne film ke sangeet ka sangeet kiya hae aur P.G. Vinda ne film ka cinematography kiya hae. Utpadan 25 February 2015 ko shuru hua aur mukhya photography 8 March 2015 ko shuru hue thi. Kahani Malladi Venkata Krishna Murthy ke upanyas Mrs Parankusam par adhaarit hae. Kahani Mahesh Bhatt dwara nirdeshit Hindi film Sadak par aadharit hae.

## Kaahani
Film shuru hota hae jab do jawan ladke pimps ki khoj karte hae aur brothels ko visit karte hae takay film ka hero Satya (Satya) ko pasand aane wali ladki mil sake. Accha, who Lapaki app me bhi jaate hae ladki dhoondhne ke liye jo unhe ek ghar dhundhne me madad karta hae. Do din ki mehnat ke baad, Satya ko akhirkaar who ladki milta hae jo usko chahiye hoti hae, jo ki Jyothilakshmi (Charmme Kaur) hoti hae. Who usse shaadi karne ki zid karta hae aur uske tez dimag ki wajah se, usse pehle hi who usse wahan se le jaata hae, jab talak usse villain dhoondhkar pitne talak nahi pahunchte. Kahani aage badhti hae.

## Abhinay
* Charmy Kaur Jyothi Lakshmi
* Satyadev Satya
* Brahmanandam Kamalakar
* Aziz Naser Pandu
* Ajay Ghosh Narayan Patwari
* Mouryani
* Uttej
* Apoorva Srinivasan Sravani
* Saptagiri
* Sampoornesh Babu Cameo
* Satyam Rajesh
* Krishnudu
* Dhanraj
* Kadambari Kiran
* Sandeep Madhav Sandy, Satya ki dost
* Angela Krislinzki "Raja Raja"

## Pratikriya
Film ko mix aur negative review mila jisse Puri Jagannath ke career me ek bada nuksaan hue. Cochin Talkies ne film ko 5 me se 2.47 rating di aur likha: "Jyothi Lakshmi ek samajik sandesh wali film hae jisme vyapari tatva shaamil hae taaki ye box office par safal ho sake. Jabki vyapari tatva bahut hi sundar tarah se jode gaye hae, Puri ne film me avashyak bhavnaatmak gehraai ko jodne me kami ki hae jo ise patla banati hae. Jyothi Lakshmi sabse achha ek baar dekhne layak film hae.

## Sandarbh
South Sudan

**South Sudan**, jiske sarkari naam **Republic of South Sudan** hae, Africa ke bhittar ek des hae. Iske parrosi des hae; Ethiopia, Sudan, Central African Republic, Democratic Republic of the Congo, Uganda aur Kenya. Iske sabse barraa city aur capital, Juba hae. Iske population 11 million hae. South sudan, 9 July 2011 me Sudan se ajaad bhais.

## Chhaapa ke gallery

Image:South Sudan hd (orthographic projection).svg|South Sudan hd
Image:South Sudan topographic map.svg|Topograohic map
Image:Republic of South Sudan, July 2011.jpg|Republic of South Sudan
Image:Mundari tribe in South Sudan.jpg|Mundari tribe
Juba

**Juba**, South Sudan ke sab se barraa city aur capital hae. Ii city, White Nile ke kinare hae, iske population 525,953 hae aur iske area 52 km 2 hae.
Cetacean

**Cetacea**, ek rakam ke jaanwar hae jon ki paani me rahe hae; jaise ki saagar, samundar aur naddi me. Dolphin, whale aur porpoise, ii group ke jaanwar hae. Cetacea khaas kar ke khaali paani me rahe hae, iske chikkan dehin hae, barraa size hae aur ii jaada kar ke gos khaae hae.
Sashi Kiran

**Sashi Kiran**, Fiji ke ek politician aur samaj sudharak hae.
Kiran pahile ek journalist rahii. 

## FRIEND
2001 me uu FRIEND (Foundation for Rural Integrated Enterprises and Development) ke suruu karis, ki gariibi ke, chhota chhota business khol ke aur log ke health improve kar ke, khalaas karaa jaae. 2002 me Fiji ke pahile ke citizen jon ki England me rahe hae, ke daan se uu school ke larrkan ke khaatir ek scholarship scheme suruu karis, jiske naam 'SAHARA' hae. Kiran ke niche FRIEND ke kuchh project rahaa; dehaati ilaaka ke aurat log ke chutney banae ke beche waala, greeting cards jiske disabled log banae rahin aur herbal chaa.  FRIEND, Lautoka me ek resturant suruu jahan pe local ingredients ke kaam me laae ke Hindustani aur Kaiviti khaana banae ke bechaa jaae hae.

## Politics
November 2022 me, Kiran, FRIEND se resign hoe ke politics me hoe gais. Uu 2022 ke general election me [[National Federation Party ke taraf se kharraa bais aur uske jiit 2024 vote se bhais. 24 December 2022 me uske coalition sarkar me Assistant Minister for Women, Children and Poverty Alleviation banaawa gais. Fiji ke Parliament me abhi, Kiran Standing Committee on Social Affairs me hae.  September 2023 me Kiran ek motion rakhis jisse Fiji me "Truth and Reconciliation commission" banaawa gais. 

## References
Paani ke chakkar

**Water cycle**, jiske **hydrologic cycle**, nai to, **hydrological cycle** ke naam se jaana jaae hae, duniya bhar me jon paani hae uu kaise aapan ruup bdlae hae, ke bola jaae hae. Jab ke duniya me kul milae ke ketna paani hae badle nai hai, lekin ii paani ice, fresh water, salt water aur atmospheric water me me rahe sake hae. Paani ek form se duusra form me ii process se badle hae; evaporation, sublimation, transpiration, precipitation, infiltration aur surface runoff. Ii karte time, paani solid, liquid, nai to, gas ke form me rahe hae.
Mineral

Bhumigyan (geology) me ek **mineral** ek solid chij hae jiske rasaynik (chemical) composition aur crystal structure naturally hoe hae. Isme uu compound nai hae jon ki khaali jinda chij me rahe hae.
Chattaan

Bhumigyan (geology) me chattaan, koi natural solid chij, nai to, mineral ke combination hae. Chattaan ke tiin group me baata jaae hae: igneous, sedimentary aur metamorphic.
James Buchanan

**James Buchanan** (1791 - 1868), America ke 15th President rahaa. Uu Pennsylvania ke ek jaana maana wakiil rahaa. Uu politics me Federalist Party ke taraf se suruu karis rahaa, jab uu Pennsylvannia ke House of Representatives me chuna gais rahaa. 1820 me uu U S House of Representatives me chuna gais aur uu Andrew Jackson ke Democratic Party me hoe gais aur 1832 me Jackson ke Minister of Russia rahaa. 1834 se 1845 talak uu ek US Senator rahaa. Uu Secretary of State aur Minister to the United Kingdom bhi rahaa. Uu 1844 se lagaataar kosis kare ke baad 1856 me president banaa. Uu state's rights me biswas karat rahaa, khaas kar ke gulami ke sawal pe federal sarkar ke role, civil war se pahile, kamtii kar diis rahaa. 

## References
1791

**1791** ek saadharan  saal rahaa jon ki sombaar ke roj suruu bhais rahaa.

## Ghatna

* 23 April - America ke 15th President, James Buchanan ke janam Pennsylvania me bhais rahaa.

## Janam

## Maut

## References
Champion versus Champion (Fiji) 2023

2023 ke **Pillay Garments Champions League** Lautoka aur Ba ke biich me, Lautoka ke Churchill Park  me khela gais rahaa. Lautoka isme National League ke jiit ke qualify bhais aur Ba isme IDC ke jiitis rahaa.  Pahila game Lautoka 2-1 se jiitis rahaa aur duusra game 2-2 se draw rahaa. Tab Lautoka CVC super cup ke tiisra dafe jiitis.

## Aur dekho
* Fiji me football


## References
Franklin Pierce

**Franklin Pierce** (1804 - 1869), America ke 14th President, 1853  se 1857 talak rahaa. 1852 ke election me Pierce Democratic Party ke ticket pe Winfield Scott ke harae ke President banaa. Isse pahile uu House of Representatives aur Senate me rahaa.

## References
Bhukamp

**Bhukamp** me dharti hile lagte hae . Kuchh bhukamp se dher barbaadi hoe hae lekin jaada kar ke khaas damag nai hoe hae. Bhukamp ke natural kaaran geological fault, jwala mukhi aur landslide hae. Bhukamp ke kaaran insaan ke activity bhi hoe sake ahe, jaise ki mining, fracking aur nuclear testing. Jon jagha pe bhukamp suruu hoe hae ke hypocenter bolaa jaae hae aur uske uppar ground level me point ke epicenter bola jaae hae. Bhukamp se tsunami bhi hoe sake hae.